rejauldu/bengali-wikipedia huggingface dataset:
মসজিদ মিশন একাডেমী বাংলাদেশের রাজশাহী বিভাগে অবস্থিত একটি আধাসরকারী শিক্ষাপ্রতিষ্ঠান। এই প্রতিষ্ঠানটি স্কুল এবং কলেজ শাখায় পাঠদান করা হয়।  ইতিহাস ১৯৮১ সালে মসজিদ মিশন একাডেমি, মির্জাপুর নামে একাডেমির যাত্রা শুরু হয়। প্রাথমিক নির্মাণ কাজ শেষ করার পর ১৯৮২ সালে মিশনের নিজস্ব জমি বড়কুঠিতে এই একাডেমির কার্যক্রম আরম্ভ হয়। প্রতিষ্ঠানটি মসজিদ মিশন ফাউন্ডেশন রাজশাহী জেলা শাখার মাধ্যমে পরিচালিত হয়।  অবকাঠামো  পাঠদান এস.এস.সি ও  এইচ.এস.সি পরীক্ষায় যথাক্রমে ১৯৯১ এবং ১৯৯৭ সালে ছাত্র-ছাত্রীগন প্রথম অংশগ্রহণ করে।   বিতর্ক  মধ্যপ্রাচ্যসহ বহির্বিশ্বের বিভিন্ন দেশ থেকে তহবিল এনে ব্যবহারকারী মসজিদ মিশন একাডেমির বিরুদ্ধে নাশকতা ও সন্ত্রাসবিরোধী আইনে দায়েরকৃত মামলার আসামীদের প্রতিষ্ঠানটিতে নিয়োগ দেয়ার অভিযোগ রয়েছে। ২০১৬ সালে বাংলাদেশের স্বরাষ্ট্রমন্ত্রণালয় গোয়েন্দা প্রতিবেদনের ওপর ভিত্তি করে শিক্ষামন্ত্রণালয়ের প্রতি একটি চিঠি ইস্যু করে। সেখানে বলা হয়, মানবতাবিরোধী অপরাধের দায়ে নিবন্ধন হারানো জামায়াতে ইসলামী বাংলাদেশের গোপন রাজনৈতিক তৎপরতায় মসজিদ মিশন একাডেমি স্কুল ও কলেজ ব্যবহৃত হয়। রাষ্ট্র নির্ধারিত বইয়ের বাইরে জামায়াতে ইসলামীর নির্ধারণ করে দেয়া বই এই প্রতিষ্ঠানে পড়ানো হয়।  বিতর্ক ওঠার পর বাংলাদেশের নিরীক্ষা অধিদফতর প্রতিষ্ঠানটিতে নিরীক্ষা সম্পন্ন করে গুরুতর আর্থিক অসংগতি পায়। তাদের প্রতিবেদনে বলা হয়, প্রতিষ্ঠানটিতে শিক্ষার্থীদের কাছ থেকে ফাউন্ডেশনের নামে বাধ্যতামূলক অর্থ আদায় করা হয়। এসব অর্থ ব্যয়ের কোনো হিসেব সংরক্ষণ করা হয় না, যা আইনবিরোধী। পাশাপাশি ১০ বছরে প্রায় ১১ কোটি টাকা আত্মসাতের তথ্যও প্রতিবেদনে প্রদান করা হয়।  শিক্ষা মন্ত্রণালয় সংক্রান্ত সংসদীয় স্থায়ী কমিটির এক সদস্য সংবাদ সম্মেলন করে অভিযোগ করেন, আত্মসাৎকৃত অর্থ রাষ্ট্রবিরোধী তৎপরতায় ব্যয় করা হয়েছে। তিনি একই সঙ্গে অভিযোগ করেন, এই প্রতিষ্ঠানে ইসলাম ধর্মাবলম্বীদের বাইরে কোনো নিয়োগ হয় না। এমনকি শিক্ষার্থী ভর্তিও হয় না, যা দেশের সংবিধানের সঙ্গে সাংঘর্ষিক। তিনি মসজিদ মিশন ফাউন্ডেশনের নিবন্ধন বাতিল করে রাষ্ট্রের এমপিওভুক্ত অন্য শিক্ষাপ্রতিষ্ঠানগুলো যেভাবে পরিচালিত হয়, মসজিদ মিশন একাডেমি স্কুল ও কলেজের তিনটি শাখাকে সেভাবে পরিচালনার দাবি করেন।  এসব তথ্যের বিরুদ্ধে অবশ্য মসজিদ মিশন একাডেমি স্কুল ও কলেজের প্রাক্তন শিক্ষার্থীদের ব্যানারে একটি বিবৃতি জামায়াতে ইসলামী বাংলাদেশের মুখপত্র হিসেবে পরিচিত দৈনিক সংগ্রামে প্রকাশিত হয়।  এর আগে ২০০৫ সালে প্রথম এই প্রতিষ্ঠানটির শিক্ষাদান পদ্ধতি ও পাঠ্যসূচি নিয়ে বিতর্ক তৈরি হয়। কারণ জঙ্গিবাদের দায়ে নিষিদ্ধ সংগঠন জামাআতুল মুজাহিদিন বাংলাদেশের (জেএমবি) পক্ষ থেকে সে বছরের ১৭ আগস্ট দেশজুড়ে সিরিজ বোমা হামলা ও ঝালকাঠিতে বোমা মেরে বিচারক হত্যামামলার অন্যতম আসামী মামুন ছিলেন এই প্রতিষ্ঠানের ছাত্র।  আরো দেখুন  রাজশাহী কলেজ  রাজশাহী বিশ্ববিদ্যালয়  তথ্যসূত্র  বিষয়শ্রেণী:রাজশাহী জেলার মাদ্রাসা বিষয়শ্রেণী:১৯৮১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮১-এ বাংলাদেশে প্রতিষ্ঠিত বিষয়শ্রেণী:রাজশাহী জেলার মহাবিদ্যালয় বিষয়শ্রেণী:রাজশাহী জেলার বিদ্যালয় বিষয়শ্রেণী:রাজশাহী
সুদান অলিম্পিক কমিটি (; এছাড়াও সংক্ষেপে আইওসি কোড এসইউডি দ্বারা পরিচিত) হলো সুদানের জাতীয় অলিম্পিক কমিটি। এই সংস্থাটির ১৯৫৬ সালে প্রতিষ্ঠিত হয়েছে; প্রতিষ্ঠার ৩ বছর পর ১৯৫৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সুদানের খার্তুমে অবস্থিত।  বর্তমানে সুদান অলিম্পিক কমিটির সভাপতির দায়িত্ব পালন করছেন আহমদ আব্দুল জসিম হাশিম, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মাহমুদ এলসির এম তাহা।  ইতিহাস ১৯৫৬ সালে সুদানের বহু-ক্রীড়ার সর্বোচ্চ সংস্থা হিসেবে সুদান অলিম্পিক কমিটি প্রতিষ্ঠিত হয়েছে। আব্দুল মুহাম্মদ হালিম এই সংস্থার প্রথম সভাপতির দায়িত্ব পালন করেছেন, যিনি ১৯৫৬ হতে ১৯৫৯ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ৪ বছর পর সুদান ১৯৬০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে সুদান  তথ্যসূত্র  বহিঃসংযোগ   এএনওসিতে সুদান অলিম্পিক কমিটি   অলিম্পিডিয়ায় সুদান অলিম্পিক কমিটি   অলিম্পিক.কমে সুদান অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে সুদান বিষয়শ্রেণী:সুদানের ক্রীড়া পরিচালনা পরিষদ বিষয়শ্রেণী:১৯৫৬-এ সুদানে প্রতিষ্ঠিত বিষয়শ্রেণী:১৯৫৬-এ প্রতিষ্ঠিত ক্রীড়া সংস্থা
দিগনগর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।   অবস্থান ও সীমানা    কালের স্বাক্ষী বহনকারী কুমার নদীর তীরে গড়ে  উঠা মুকসুদপুর উপজেলার একটি ঐতিহ্যবাহী অঞ্চল হলো দিগনগর ইউনিয়ন ।কাল পরিক্রমায় আজ দিগনগর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।    ইতিহাস    প্রশাসনিক এলাকা    গ্রাম সমূহের নাম –              বাদুশা , তেঘরিয়া , পদ্মকান্দা, মিরারডাঙ্গী, শুনুরিয়া,  বর্নি , নিঃশঙ্ক , ঘাসদি,  বিশ্বম্ভরদী,    খানজাপুর, জোয়ারিয়া, ফতেপট্টি, শৈদ্দী,  গদারভাজন্দী, বাকশাখোলা,  দিগনগর, আদর্শ গ্রাম, ভাজন্দী,      শৈলখোলা, নিশ্চিন্তপুর, চন্দ্রখোলা, বাগাট, বগাইল, ষোলঘরিয়া, বরইহাট , খাস বাঘাদিয়া, বাঘাদিয়া,    রঘুয়ার ডাঙ্গা, কানুড়িয়া, দিঘলকান্দা , গোদেরাঙ্ক,  ব্রাক্ষন কান্দী,                 *ইউনিয়ন পরিষদ জনবল –                  ১) নির্বাচিত পরিষদ সদস্য – ১৩ জন।                  ২) ইউনিয়ন পরিষদ সচিব – ১ জন।                 ৩) ইউনিয়ন গ্রাম পুলিশ – ৯ জন।    আয়তন ও জনসংখ্যা    আয়তন – ১৭.৮০ (বর্গ কিঃ মিঃ)    লোকসংখ্যা – ২৮৩৫৭ জন (প্রায়) (২০১৮ সালের আদম শুমারি অনুযায়ী)    ঘ) গ্রামের সংখ্যা – ৩২ টি।    ঙ) মৌজার সংখ্যা – ২৯ টি।    চ) হাট/বাজার সংখ্যা -৫ টি।    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান   স্মৃতি সমাধি, দিঘলকান্দি মণ্ডল বাড়ি   উল্লেখযোগ্য ব্যক্তিত্ব  ১। জনাব জসিম উদ্দীন খান    ২। জনাব কায়সার মিয়া      ৩। জনাব  রোকন উদ্দীন মোল্লা    ৪। জনাব  ফজলুর রহমান মোল্লা    ৫। জনাব খোন্দকার বজলুর রহমান    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:মুকসুদপুর উপজেলার ইউনিয়ন
thumb|তারাপুর-কমলাসাগর সীমান্ত হাট তারাপুর-কমলাসাগর সীমান্ত হাট হচ্ছে চতুর্থ বাংলাদেশ-ভারত মৈত্রী সীমান্ত হাট যা ২০১৫ সালের ১১ জুন  বাংলাদেশের চট্টগ্রাম বিভাগের ব্রা‏হ্মণবাড়িয়ার জেলার কসবা পৌর এলাকার তারাপুর এবং ভারতের ত্রিপুরা রাজ্যের সিপাহীজলা জেলার কমলাসাগর সীমান্তে চালু হয়। এর আগে ৭ জুন  বাংলাদেশের প্রধানমন্ত্রীর কার্যালয় থেকে ভারত ও বাংলাদেশের প্রধানমন্ত্রী ভিডিও কনফারেন্সের মাধ্যমে হাটটি উদ্বোধন করেন।   বিনিময় ও হাট ব্যবস্থাপনা  সপ্তাহে প্রতি রবিবার বিজিবি ও বিএসএফ সুরক্ষা বলয়ে হাট বসে এবং প্রতিজন ২০০ ডলার সমমূল্যের শুল্কমুক্ত সওদা করতে পারে। হাটে বাংলাদেশী টাকা ও ভারতীয় টাকা উভয় মুদ্রায় পণ্য বেচা-কেনা হয়।   আরও দেখুন    ভারত-বাংলাদেশ সীমান্ত হাট  রাধানগর-কৃষ্ণনগর সীমান্ত হাট  বাগানবাড়ি-রিংকু সীমান্ত হাট  ডলুরা-বালাট সীমান্ত হাট  বালিয়ামারী-কালাইরচর সীমান্ত হাট   তথ্যসূত্র   বিষয়শ্রেণী:বাংলাদেশ–ভারত সীমান্ত বিষয়শ্রেণী:ত্রিপুরা
আল-বুরদায়নি মসজিদ () হলো মিশরের কায়রোতে অবস্থিত একটি মসজিদ। এটি আল-দাউদিয়ায় অবস্থিত। অটোমান শাসনের সময় ১৬১৬ সালে একজন ধনী বণিক করিম আল-দিন আল-বারদায়নি এ মসজিদটি নির্মাণ করেন। ১৫১৭ সালে উসমানীয়রা মামলুকদের পরাজিত করে এবং ১৮৬৭ সাল পর্যন্ত মিশর শাসন করার পর এই মসজিদটি অটোমান শাসনের অধীনে নির্মিত হয়েছিল। তবে মসজিদটি উসমানীয় শৈলীতে নয়, মামলুক শৈলীতে নির্মিত হয়েছিল।  এর কারণ হল করিম আল-দিন আল-বুরদায়িনি তুর্কিদের বা মিশরীয়দের সাংস্কৃতিক অনুশীলনের সাথে নিজেকে সামঞ্জস্য করতে পছন্দ করেন নি।    তথ্যসূত্র   বিষয়শ্রেণী:১৭শ শতাব্দীর মসজিদ বিষয়শ্রেণী:মিশরের মসজিদ বিষয়শ্রেণী:১৬১৬-এ সম্পন্ন মসজিদ বিষয়শ্রেণী:কায়রোর মসজিদ বিষয়শ্রেণী:১৭শ শতাব্দীর উসমানীয় সাম্রাজ্যের মসজিদ
সার্থনা প্রকৃতি উদ্যান হল একটি প্রাণিবিদ্যা উদ্যান, যা ভারতের গুজরাতের, সুরাটে অবস্থিত সুরাট পৌর কর্পোরেশনের মালিকানাধীন এবং পরিচালিত।  এটি রাজ্যের বৃহত্তম প্রাণিবিদ্যা উদ্যান এবং গুজরাটের প্রাচীনতম প্রাণিবিদ্যা উদ্যানগুলির মধ্যে একটি, উত্তর দিকে তাপ্তি নদী এবং সুরাত কামরেজ রোড এর দক্ষিণ দিকে ৮১ একর জুড়ে বিস্তৃত।  চিড়িয়াখানাটি ১৯৮৪ সালে প্রতিষ্ঠিত হয়েছিল, এটি দক্ষিণ গুজরাত অঞ্চলের প্রথম চিড়িয়াখানা এবং গুজরাটের প্রজনন কেন্দ্র। চিড়িয়াখানাটি সফলভাবে সিংহ, বেঙ্গল টাইগার, হিমালয় ভাল্লুক এবং সাদা ময়ূর প্রজনন করেছে। Nature Park   আরো দেখুন    সুরাটের দর্শনীয় স্থানের তালিকা    তথ্যসূত্র      বহিঃসংযোগ   সুরাট মিউনিসিপ্যাল কর্পোরেশন   বিষয়শ্রেণী:ভারতের উদ্যান বিষয়শ্রেণী:ভারতের চিড়িয়াখানা বিষয়শ্রেণী:সুরাটের দর্শনীয় স্থান
জব্বলপুর লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৭,১১,৬২১ জন।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি মধ্যপ্রদেশের জব্বলপুর জেলায় অবস্থিত বিধানসভা কেন্দ্রগুলি নিয়ে গঠিত।https://myneta.info/madhyapradesh2018/https://ceomadhyapradesh.nic.in/OnlineMapNew.aspx  ইতিহাস জব্বলপুর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্য প্রদেশ ও বেরার রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷    বিধানসভা কেন্দ্র গুলি  লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য এবং একটি বিধানসভা কেন্দ্র তফসিলী জাতিদের জন্য সংরক্ষিত আসন।   পাটন বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯৫ নং বিধানসভা কেন্দ্র। এটি একটি অসংরক্ষিত আসন। এটি জব্বলপুর জেলায় অবস্থিত৷  বার্গি বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯৬ নং বিধানসভা কেন্দ্র৷ এটি জব্বলপুর জেলায় অবস্থিত৷ এটি একটি অসংরক্ষিত আসন৷  জব্বলপুর উত্তর বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯৭ নং বিধানসভা কেন্দ্র৷ এটি জব্বলপুর জেলায় অবস্থিত৷ এটি তফসিলী জাতিদের জন্য সংরক্ষিত আসন।  জব্বলপুর পূর্ব লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯৮ নং বিধানসভা কেন্দ্র৷ এটি জব্বলপুর জেলায় অবস্থিত৷ এটি একটি অসংরক্ষিত আসন৷৷  জব্বলপুর ক্যাণ্টনমেণ্ট বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৯৯ নং বিধানসভা কেন্দ্র। এটি একটি অসংরক্ষিত আসন। এটি জব্বলপুর জেলায় অবস্থিত৷  জব্বলপুর পশ্চিম বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০০ নং বিধানসভা কেন্দ্র৷ এটি জব্বলপুর জেলায় অবস্থিত৷ এটি একটি অসংরক্ষিত আসন৷  পনাগর বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০১ নং বিধানসভা কেন্দ্র৷ এটি জব্বলপুর জেলায় অবস্থিত৷ এটি একটি অসংরক্ষিত আসন।  সিহোরা লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০২ নং বিধানসভা কেন্দ্র৷ এটি জব্বলপুর জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷  তথ্যসূত্র  বিষয়শ্রেণী:মধ্যপ্রদেশের লোকসভা কেন্দ্র বিষয়শ্রেণী:জব্বলপুর জেলা
ফ্লাইটরেডার২৪ (ইংরেজি: Flightradar24; সুইডিশ: Flightradar24) একটি সুইডিশ ইন্টারনেটভিত্তিক পরিষেবা যা মানচিত্রে বাস্তবসম্মত সময়ে বিমান ট্র্যাক করার তথ্য প্রদর্শন করে। এতে উড়ানের অবস্থান, গন্তব্য ও উৎস, ফ্লাইট নম্বর, বিমান ধরনের তথ্য, অবস্থান, উচ্চতা, দিক ও গতি অন্তর্ভুক্ত থাকে। এটি পূর্বের রুটের টাইম-ল্যাপ্স রিপ্লেও দেখাতে পারে এবং নির্দিষ্ট বিমান সংস্থা, বিমান, বিমান ধরন, অঞ্চল অথবা বিমানবন্দর অনুযায়ী ঐতিহাসিক ফ্লাইট তথ্য দেখানো যায়। এটি বিভিন্ন উৎস থেকে তথ্য সংগ্রহ করে, তবে যুক্তরাষ্ট্রের বাইরে প্রধানত স্বেচ্ছাসেবীদের দ্বারা সংগৃহীত ক্রাউডসোর্স করা ADS-B রিসিভারের তথ্য এবং স্যাটেলাইট-ভিত্তিক ADS-B রিসিভার থেকে প্রাপ্ত তথ্যের উপর নির্ভর করে।  এই পরিষেবাটি একটি ওয়েব পেজ বা মোবাইল ডিভাইস অ্যাপের মাধ্যমে ব্যবহারযোগ্য। দা গার্ডিয়ান এই সাইটটিকে 'বিশ্বস্ত' বা 'আধিকারিক' হিসেবে বিবেচনা করে।   এটি বিশ্বের বৃহত্তম ADS-B নেটওয়ার্ক, যার সাথে যুক্ত রয়েছে ৪০,০০০-এরও বেশি রিসিভার, দিনে পর্যবেক্ষণ করা হয় ২,০০,০০০-এরও বেশি ফ্লাইট, এবং প্রতিদিন ব্যবহারকারী সংখ্যা ৪০,০০,০০০-এর বেশি। এটি এয়ারবাস, বোয়িং ও এমব্রেয়ারসহ বেশিরভাগ প্রধান এয়ারলাইন্স এবং বিমান চলাচল শিল্পের অন্যান্য সংস্থার দ্বারাও ব্যবহৃত হয়।    আরো দেখুন    উড়োজাহাজ  রাডার   তথ্যসূত্র    বহিঃসংযোগ    দাপ্তরিক ওয়েবসাইট  ইউটিউব চ্যানেল  বিষয়শ্রেণী:সুইডেনের সফটওয়্যার কোম্পানি বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:২০০৬-এ সুইডেনে প্রতিষ্ঠিত বিষয়শ্রেণী:সুয়েডীয় ভ্রমণ ওয়েবসাইট বিষয়শ্রেণী:স্টকহোম ভিত্তিক কোম্পানি
বেহালা () একধরনের বাদ্যযন্ত্র যা ধনুক তন্তুর সম্মিলনে সুর সৃষ্টি করে। সাধারণত এগুলো চার পঙ্‌ক্তি এবং নিখুঁত টিউনের জন্য পাঁচ পঙ্‌ক্তির হয়ে থাকে। এটা ক্ষুদ্রতম, পঙ্‌ক্তি যন্ত্রের বেহালা পরিবার, যা বেহালাজাতীয় বীণাবিশেষ, বাদ্যযন্ত্রবিশেষ, এবং দ্বৈত খাদ অন্তর্ভুক্ত সর্বোচ্চ ত্ত তীক্ষ্ন স্বরবিশিষ্ট সদস্য। বেহালা সঙ্গীতের সহযোগী হিসাবে বা যন্ত্রসঙ্গীত পরিবেশনার জন্য ব্যবহৃত হতে পারে।   ইতিহাস  বেহালা উৎপত্তি সম্পর্কে বিভিন্ন অভিমত দেখা যায়। সংক্ষেপে কয়েকটি অভিমত উল্লেখ করা হল।  ভারতীয় (হিন্দু) মতে, লঙ্কাপতি রাবণ কর্তৃক এক তার বিশিষ্ট "রাবণ স্ত্রম" নামে একটি বাদ্যযন্ত্র সৃষ্টি হয়। পরে একাদশ শতাব্দীর শেষদিকে পারস্য, আরব ও স্পেন হয়ে ইউরোপ গিয়ে বর্তমান প্রচলিত নাম "বেহালা" হয়েছে।  পাশ্চাত্য পণ্ডিতদের মতে, ৪০০ বছর পূর্বে ইউরোপে ভাইল (Voil) নামে একপ্রকার বাদ্যযন্ত্র আবিষ্কার করা হয়। পরে এই যন্ত্রের আকারে বর্তমান "বেহালা" তৈরী করা হয়।  অন্য এক মতে ১৫৬৩ খ্রিস্টাব্দে ভেনিস নগরের এক গ্রামীণ লোক, নাম লিনাবোলি টেনর ভায়োলিন নামক এক বাদ্যযন্ত্র প্রচলন করেন। তারপর ইতালির কোন এক নাম না জানা বিদ্বান এর আরো উন্নতি সাধন করে বেহালার রূপ দেন। Accessed 5 September 2015.   বিভিন্ন অংশের বর্ণনা  right|thumb|400px|The construction of a violin  thumb|right|Front and back views of violin bridge thumb|right|120px|Sound post seen through f-hole 150px|thumb|left|Closeup of a violin tailpiece, with a fleur-de-lis   মাপ  thumb|left|Fractional (1/16) and full size (4/4) violins  টিউনিং  thumb|left|100px|Scroll and pegbox, correctly strung right|thumb|The pitches of open strings on a violin.   নাম  thumb|right|Bow frogs, top to bottom: violin, viola, cello  thumb|The fiddler Hins Anders Ersson painted by Anders Zorn, 1904  ইলেকট্রিক বেহালা  thumb|Acoustic and electric violin  বেহালার প্রমাণীকরণ  thumb|rithg|Detail of the San Zaccaria Altarpiece, Venice, by Giovanni Bellini, 1505.  আরও দেখুন   তথ্যসূত্র    আরও পড়ুন   Templeton, David, ''Fresh Prince: Joshua Bell on composition, hyperviolins, and the future, Strings magazine, October 2002, No. 105.  Young, Diana. A Methodology for Investigation of Bowed String Performance Through Measurement of Violin Bowing Technique. PhD Thesis. M.I.T., 2007.  বহিঃসংযোগ   বিষয়শ্রেণী:ততযন্ত্র বিষয়শ্রেণী:বেহালা বিষয়শ্রেণী:১৬শ শতাব্দীতে প্রবর্তিত বিষয়শ্রেণী:ইতালীয় উদ্ভাবন
শরিফিয়ান খিলাফত () ছিল হেজাজের মক্কার শরিফ কর্তৃক ঘোষিত খিলাফত। ১৯২৪ সালে উসমানীয় খিলাফতের বিলুপ্তির পর এই খিলাফত ঘোষিত হয়।  ইতিহাস 200px|thumbnail|right|সবুজ অংশ দ্বারা তৎকালীন রাজ্য এবং লাল অংশ দ্বারা বর্তমান অঞ্চল চিহ্নিত। ১৫ শতাব্দীর দিকে শরিফিয়ান খিলাফত নিয়ে কিছু ধারণা তৈরী হলেও তা বাস্তব রূপ লাভ করে ১৯ শতকের শেষদিকে উসমানীয় সাম্রাজ্যের পতনের কারণে তা গুরুত্ব লাভ করতে থাকে। ১৮৭৭-১৮৭৮ সালে রুশ-তুর্কি যুদ্ধে তুর্কিদের পরাজয়ের ফলে এর গুরুত্ব বৃদ্ধি পায়। তবে মধ্য প্রাচ্য বা অন্যান্য অঞ্চলে এই খিলাফত বেশি সমর্থন পায়নি।Teitelbaum 2001, pp. 43–44.  ১৯২২ সালের ১ নভেম্বর তুরস্কের স্বাধীনতা যুদ্ধের মধ্যবর্তী সময়ে উসমানীয় সাম্রাজ্যের বিলুপ্তি হয়। তবে সুলতানের পদ না থাকলেও খলিফার পদ আরো ১৬ মাস টিকে ছিল। এসময়ের মধ্যে খলিফা ছিলেন দ্বিতীয় আবদুল মজিদ। ১৯২৪ সালের ৩ মার্চ পর্যন্ত নবগঠিত তুর্কি প্রজাতন্ত্রের পৃষ্ঠপোষকতায় তিনি খলিফা হিসেবে দায়িত্ব পালন করেন। এরপর তুরস্কের গ্র্যান্ড ন্যাশনাল এসেম্বলি খিলাফতকে বিলুপ্ত ঘোষণা করে। মক্কার শরিফ হুসাইন বিন আলি নিজেকে খলিফা ঘোষণা করেন। তার দাবি ছিল যে তিনি নবির বংশের ব্যক্তি এবং ইসলামের প্রথম দুই পবিত্র স্থান মসজিদুল হারাম ও মসজিদে নববী তার আওতাধীন রয়েছে তাই তিনি খিলাফতের দাবিদার। এই দুই মসজিদের তত্ত্বাবধান খলিফার জন্য অলঙ্ঘনীয় শর্ত ছিল।Teitelbaum 2001, p. 12 দ্য টাইমস অনুযায়ী শেষ উসমানীয় সুলতান ও সাবেক খলিফা ষষ্ঠ মুহাম্মদ একটি টেলিগ্রাফ পাঠিয়ে হুসাইনের খিলাফতের দাবিকে সমর্থন করেন।Teitelbaum 2001, p. 240. তবে হুসাইন বিন আলির খিলাফত এসময় ঔপনিবেশিক শক্তির আওতাধীন আরব বিশ্বের ব্যাপক স্বীকৃতি লাভে ব্যর্থ হয়। ইবনে সৌদের ইখওয়ান বাহিনী কর্তৃক হেজাজ বিজয়ের পর হুসাইনের হাশিমি পরিবারকে হেজাজ ছেড়ে পালিয়ে যেতে হয়।Teitelbaum 2001, p. 248. ফলে শরিফিয়ান খিলাফতের বিলুপ্তি ঘটে।  তথ্যসূত্র  গ্রন্থপঞ্জি  বিষয়শ্রেণী:১৯২৪-এ সৌদি আরব বিষয়শ্রেণী:খিলাফত বিষয়শ্রেণী:আল-হাশিম
জাতীয় সড়ক ১১৪  হল ভারতের একটি জাতীয় সড়ক। এই মহাসড়কটি মল্লাপুর, ময়ুরেশ্বর, সাঁইথিয়া, প্রান্তীক, বোলপুর,ভেদীয়া, গুশকরা, টালিট হয়ে  বর্ধমান পর্যন্ত গেছে। এই সড়কটি মল্লাপুরে জাতীয় সড়ক ১৪ -এর সঙ্গে যুক্ত এবং  বর্ধমানে জাতীয় সড়ক ১৯ -এর সঙ্গে যুক্ত। এই সড়কের মোট দৈর্ঘ্য হল ।  তথ্যসূত্র  বিষয়শ্রেণী:ভারতের জাতীয় সড়ক বিষয়শ্রেণী:বীরভূম জেলার পরিবহন
thumb|রাসায়নিক প্রকৌশল রাসায়নিক প্রকৌশল হলো প্রকৌশল বিদ্যার একটি শাখা যা ঊনবিংশ শতাব্দীর শেষের দিকে "শিল্প রসায়ন" অনুশীলনকারীদের মধ্যে তৈরি হয়েছিল। শিল্প বিপ্লবের আগে(১৮ শতক), শিল্প রাসায়নিক এবং অন্যান্য ভোক্তা পণ্য যেমন সাবান প্রধানত ব্যাচ প্রক্রিয়াজাতকরণের মাধ্যমে উৎপাদিত হয়েছিল। ব্যাচ পক্রিয়াজাতকরণ শ্রম-নিবিড় এবং ব্যক্তি নির্ধারিত দৈর্ঘ্যের জন্য কোনও পাত্রের মধ্যে পূর্ব নির্ধারিত পরিমাণের উপাদানগুলি মিশ্রণ, তাপ, শীতল বা চাপ দিয়ে মিশ্রিত করে। বিক্রয়যোগ্য পণ্য অর্জনের জন্য পণ্যটি তখন বিচ্ছিন্ন, পরিশোধিত এবং পরীক্ষা করা যেতে পারে। ব্যাচ প্রক্রিয়াগুলি আজও উচ্চতর মানের পণ্যগুলিতে, যেমন ফার্মাসিউটিক্যাল ইন্টারমিডিয়েটস, এবং বিশেষত  সুগন্ধি এবং পেইন্টগুলির মতো সূচিত পণ্যের উৎপাদনে এখনও ব্যাচ পদ্ধতিগুলির ধীর এবং অদক্ষ শ্রম ও সরঞ্জাম ব্যবহারের পরেও লাভ করা যায় । উৎপাদন প্রক্রিয়া বিকাশের সময় রাসায়নিক প্রকৌশল প্রয়োগের কারণে, বৃহত্তর আয়তনের রাসায়নিকগুলি এখন উতপাদিত হচ্ছে  অবিচ্ছিন্ন ভাবে। শিল্প বিপ্লব হয়েছিল তখন, যখন ব্যাচ প্রক্রিয়াকরণ থেকে আরো একটানা ধরাবাহিক প্রক্রিয়াকরণে এটি স্থানান্তর ঘটতে শুরু করে। আজ পণ্যসামগ্রী এবং পেট্রোকেমিক্যালগুলি প্রধানত ধারাবাহিক উৎপাদন প্রক্রিয়া ব্যবহার করে তৈরি করা হয় যেখানে ব্যাচ প্রক্রিয়াগুলি ব্যবহার করে বিশেষ রাসায়নিক , সূক্ষ্ম রাসায়নিক এবং ফার্মাসিউটিক্যালস তৈরি করা হয়।   উৎস   শিল্প বিপ্লব ফলে সোডা অ্যাশ এর মতো বৃহৎরাসায়নিকের পরিমাণ ও গুণগতমান উভয় ক্ষেত্রেই চাহিদা অভূতপূর্বভাবে বেড়ে যায়।  এর অর্থ দুটি জিনিস ছিল: একটি, ক্রিয়াকলাপের আকার এবং কাজের দক্ষতা বৃদ্ধি করতে হয়েছিল এবং দুটি ক্রমাগত অপারেশনের মতো ব্যাচপ্রক্রিয়াকরণের গুরুতর বিকল্পগুলি পরীক্ষা করতে হয়েছিল।   প্রথম কেমিক্যাল ইঞ্জিনিয়ার  ১৮০০ এর দশকে শিল্প রসায়ন চর্চা করা হয়েছিল, এবং ১৮৪৮ সালে কেমিক্যাল টেকনোলজির গুরুত্বপূর্ণ বই ফ্রেডরিচ লুডভিগ কেনাপ , এডমন্ড রোনাল্ডস এবং টমাস রিচার্ডসনের দ্বারা প্রকাশিত হয়েছিল।  যার সাথে ব্রিটিশ বিশ্ববিদ্যালয়গুলিতে এর অধ্যয়ন শুরু হয়। ১৮৮০এর দশকে ইঞ্জিনিয়ারিং উপাদানগুলি নিয়ন্ত্রণ করার জন্য প্রয়োজনীয় ছিল রাসায়নিক প্রক্রিয়াগুলি যার ফলে এটি একটি স্বতন্ত্র পেশাদার ক্রিয়াকলাপ হিসাবে ক্রমেই স্বীকৃত হচ্ছিল। ১৮৮৭ সালে ম্যানচেস্টার বিশ্ববিদ্যালয়ে প্রথম রাসায়নিক প্রকৌশল কোর্সটি জর্জ ই ডেভিস কর্তৃক শিল্প রাসায়নিক অনুশীলনের বিভিন্ন দিক প্রদর্শন করে, যা বারোটি বক্তৃতার আকারে দেওয়ার পরে কেমিক্যাল ইঞ্জিনিয়ারিং প্রথম যুক্তরাজ্যে পেশা হিসাবে প্রতিষ্ঠিত হয়েছিল।  ফলস্বরূপ জর্জ ই ডেভিসকে বিশ্বের প্রথম রাসায়নিক প্রকৌশলী হিসাবে বিবেচনা করা হয়। আজ, রাসায়নিক প্রকৌশল একটি অত্যন্ত সম্মানিত পেশা।   তথ্যসূত্র   বিষয়শ্রেণী:রাসায়নিক প্রকৌশল বিষয়শ্রেণী:রসায়ন প্রকৌশল
The  template is an abstraction layer to cope with rebranding and renaming of transport systems.  The template maps  allowing the whole of Wikipedia to be easily updated when a transport network switches operator, changes name or updates their logo.  Avoid brandname, operator or sponsor names when choosing the location/link pair.   Usage   The optional named parameter  will override the default height of the icon (between 10 and 20 pixels):   {{rail-interchange|buenosaires|A|size=10}}  {{rail-interchange|buenosaires|A}}  {{rail-interchange|buenosaires|A|size=20}} The value for  must be an integer and should not be any larger than the display height of the diagram icons themselves (20 pixels in most diagrams).  The icons' wikilink and alternate text can be overridden by adding the optional parameters  and . Note that if only the  parameter is changed then the  parameter will change from the default to the new link text. (However, the  parameter can be changed without affecting the link target.)   In prose   Generic The following symbols can be used to denote interchange:  Symbol UsageCode: {{rint|air|base}} or {{rint|airbase}} Alternative icon: {{rint|airbase|ex}} Use: Military air base Link: Military air baseCode: {{rint|air|field}} or {{rint|airfield}} Use: Small airport or private airfield Link: AerodromeCode: {{rint|bus|rapid}} or …|bus|brt}} Use: Interchange with Bus Rapid Transit services Link: Bus rapid transitCode: {{rint|bus|trolleybus}} or …|bus|trolley}} or …|bus|tb}}or {{rint|trolley}} or …|trolleybus}} Use: Interchange with local trolleybus services Link: TrolleybusCode: {{rint|tram}} or …|light rail}} Alternative icon: {{rint|tram|1}} Use: Interchange with tram or light rail services Link: Tram or Light railCode: {{rint|heritage|rail}} Alternative icon: {{rint|heritage|rail|ex}} Use: Interchange with a heritage railway line Link: Heritage railwayCode: {{rint|heritage|tram}} Use: Interchange with a heritage tram or streetcar line Link: Heritage streetcarCode: {{rint|bicycle}} or {{rint|bike}} Use: Bicycle facilities Link: BicycleCode: {{rint|park}} or {{rint|parking}} Alternative icon: {{rint|park|1}} or {{rint|parking|1}} Use: Parking Link: Parking  Specific by country  Variants exist for a number of different places around the world to display symbols which are specific to a country or city - for example, the London Underground logo on London specific articles. Note that these are the names of the main location involved, and not the brand used by the current franchise operator (which can change frequently).  If the logo should change, it can be easily updated within this template.  Please only use free content images. In most cases, using non-free logos in this manner will not comply with Wikipedia's non-free content policy.  Template data  Category:Rail routemap templates   ব্যবহার    আরও দেখুন
বারিমা মসজিদ (, ) মরক্কোর মারাক্কেশে অবস্থিত একটি মসজিদ। এটি কাসবাহ (দুর্গ) এবং শহরের রাজকীয় প্রাসাদের (দার আল-মাখজেন) সাথে সংযুক্ত। মসজিদটি অষ্টাদশ শতাব্দীর শেষদিকে অ্যালৌউত সুলতান মোহাম্মদ বিন আব্দুল্লাহ কর্তৃক নির্মিত হয়।   ইতিহাস  সুলতান মোহাম্মদ বিন আব্দুল্লাহ তার রাজত্বের জন্য কোন রাজধানী বেছে না নিলেও তিনি মারাক্কেশে নিজেকে অন্যান্য শহরের চেয়েও বেশি প্রতিষ্ঠিত করেছিলেন। ফলস্বরূপ, তিনি মূল কাসবাহ মসজিদ পুনরুদ্ধারসহ শহরের রাজকীয় দুর্গের (কাসবাহ ও দার আল-মাখজেন) বেশ কয়েকটি পুনঃসংস্কার ও নির্মাণ কাজ চালান। তবে জনশ্রুতি অনুযায়ী তার ছেলে মায়মুন এমন একটি মসজিদ চেয়েছিলেন যা প্রাসাদের নিকটে হবে। তাই তিনি এই মসজিদটি নির্মাণ করেন। এই মসজিদটি রাজকীয় প্রাসাদের মাঠের পূর্ব প্রান্তে ও পুরনো মিল্লার (ইহুদি কোয়ার্টার) পশ্চিম প্রান্তে, শহরের প্রবেশদ্বার "বাব বারিমা" এর নিকটে অবস্থিত। এই রাজকীয় মসজিদটি অনেকটা লাল্লা আউদা মসজিদের অনুরূপ।   স্থাপত্য  অন্যান্য মরক্কোর মসজিদের তুলনায় বারিমা মসজিদের গঠন ও বিন্যাস আলাদা। মসজিদের বড় বর্গক্ষেত্রাকার শান বা প্রাঙ্গণটির দৈর্ঘ্য ৩৫ মিটার ও ক্ষেত্রফল ১,২২৫ বর্গ মিটার। এই প্রাঙ্গণ ও প্রার্থনা কক্ষের মাঝখানে একটি বারান্দা আছে যার পাশে সুলতান ও সরকারি কর্মকর্তাদের জন্য দুটি বিশ্রামাগার রয়েছে। ২৫ মিটার দৈর্ঘ্য ও ১৫ মিটার প্রস্থ বিশিষ্ট প্রার্থনা কক্ষটি প্রাঙ্গণের চেয়ে ছোট এবং মরক্কোর অন্যান্য মসজিদগুলো প্রার্থনা কক্ষের সাধারণ রূপ অনুসরণ করে না। প্রার্থনা কক্ষের কাঠের ছাদ সুন্দরভাবে সজ্জিত। মসজিদটিতে তিনটি প্রবেশপথ ছিল, যার মধ্যে কেবল উত্তরের প্রবেশপথটি প্রাসাদের বাইরের সাধারণ বাসিন্দাদের জন্য প্রবেশযোগ্য ছিল। সুলতানের নিজস্ব ব্যক্তিগত প্রবেশপথটি প্রাসাদ থেকে মসজিদের ভিতরে মিহরাবের পাশে সংযুক্ত ছিল। এর মিনারটি কেবল একটি ছোট টাওয়ার যা প্রাসাদের দেয়ালের চেয়েও নিচু (সম্ভবত প্রাসাদের সীমাবদ্ধ এলাকায় কোনও দৃশ্য এড়াতে ইচ্ছাকৃত নকশা)। প্রথমদিকে মসজিদ সংলগ্ন একটি মাদ্রাসা ও ওযুখানা ছিল, তবে বিংশ শতাব্দীর মাঝামাঝি সময়ে এগুলো ধ্বংসস্তূপে পরিণত হয়।   আরও দেখুন   মসজিদের তালিকা  মরক্কোর মসজিদের তালিকা  আফ্রিকার মসজিদের তালিকা  আল ফাস মসজিদ  ঔজদার বড় মসজিদ  আল-কারাওইন বিশ্ববিদ্যালয়  মেকনেস গ্র্যান্ড মসজিদ  আল-বাঈদা মসজিদ   তথ্যসূত্র   বিষয়শ্রেণী:মরক্কোর মসজিদ বিষয়শ্রেণী:উইকিউপাত্তে স্থানাঙ্ক আছে